สรุปบทความเรื่อง นิวโรมา ให้หน่อย
นิวโรมา Neuroma เนื้องอก Tumor กายวิภาคและสรีรวิทยาระบบประสาท Anatomy and physiology of nervous system มะเร็ง Cancer นิวโรมาNeuroma คำนี้ทางการแพทย์มี2ความหมาย คือ ก. หมายถึง เนื้องอกที่เกิดกับเนื้อเยื่อชนิดต่างๆของเส้นประสาท โดยส่วนใหญ่จะเป็นเนื้องอกทั่วไปที่ไม่ใช่มะเร็ง ทั้งนี้เนื้อเยื่อเส้นประสาท เช่น ใยประสาท เนื้อเยือหุ้มเส้นประสาทปลอกประสาท ปมประสาท ตัวอย่างเนื้องอกกลุ่มนี้ เช่น Ganglioneuroma ที่เป็นเนื้องอกปมประสาท Acoustic neuroma ที่เป็นเนื้องอกปลอกประสาทหู Nerofibroma เป็นเนื้องอกเยื่อเส้นประสาทส่วนปลาย อนึ่ง อาจพบโรคนี้ที่เป็นมะเร็งได้ แต่พบได้น้อยมากๆ เช่น Malignant ganglioneuroma และจะเป็นมะเร็งตั้งแต่แรกเริ่ม ไม่ใช่กลายพันธ์มาจากชนิดเนื้องอกทั่วไป เนื้องอกเหล่านี้ เป็นโรคพบยาก เกิดได้ทุกเพศ และทุกวัย ทั่วไปไม่ทราบสาเหตุเกิด แต่ปัจจัยเสี่ยงสำคัญ คือ พันธุกรรมที่ผิดปกติ อาการ อาการของนิวโรมาคือ มีก้อนเนื้อผิดปกติ ขนาดต่างๆ อาจมีก้อนเดียว หรือหลายก้อน ตามอวัยวะที่เกิดโรค เช่น ผิวหนัง สมอง ทั่วไปไม่ก่ออาการเจ็บปวด การวินิจฉัย การวินิจฉัย คือ การตัดชิ้นเนื้อจากก้อนเนื้อฯเพื่อการตรวจทางพยาธิวิทยา การรักษา การรักษาหลักของนิวโรมา คือ การผ่าตัด อาจร่วมกับรังสีรักษา ซึ่งเนื้องอกกลุ่มนี้มักดื้อต่อยาเคมีบำบัด การพยากรณ์โรค ทั่วไป นิวโรมาเป็นโรคที่มีการพยากรณ์โรคที่ดี ไม่ทำให้เสียชีวิต มักรักษาได้หาย แต่โรคย้อนกลับเป็นซ้ำได้โดยเฉพาะถ้าผ่าตัดออกได้ไม่หมด ข. นิวโรมา อีกความหมายคือ ก้อนที่เส้นประสาทโดยไม่ได้เป็นเนื้องอก แต่เกิดจากเส้นประสาทมีการอักเสบหรือบาดเจ็บเรื้อรัง จึงเกิดเป็นพังผืดเข้ามาหุ้มบริเวณบาดเจ็บนั้นจนเกิดเป็นก้อนขึ้น มักพบเกิดที่นิ้วเท้า เช่น โรคที่เรียกว่า Mortons neuroma อาการ อาการของ Mortons neuroma คือ เจ็บตำแหน่งเกิดก้อน ร่วมกับอาจมีอาการชาเนื้อเยื่อส่วนที่ควบคุมโดยเส้นประสาทนั้น การวินิจฉัย การวินิจฉัย Mortons neuroma คือ การตัดชิ้นเนื้อเพื่อการตรวจทางพยาธิวิทยา การรักษา การรักษา Mortons neuroma จะเป็นการรักษากับแพทย์โรคกระดูก โดยหลีกเลี่ยงปัจจัยที่ทำให้เส้นประสาทนั้นๆบาดเจ็บเรื้อรัง ใช้กายภาพฟื้นฟู ใช้การฉีดยาลดการอักเสบในรอยโรค และแพทย์จะพิจารณาการผ่าตัดเป็นรายๆไปเฉพาะกรณี รักษาวิธีอื่นๆไม่ได้ผลร่วมกับอาการโรคที่เลวลง การพยากรณ์โรค Mortons neuroma เป็นโรคที่แพทย์รักษาได้ ไม่ทำให้เกิดอัมพาต และยังไม่มีรายงานการกลายเป็นมะเร็ง
นิวโรมา างการแพทย์มี2ความหมาย คือ 
1. เนื้องอกที่เกิดกับเนื้อเยื่อชนิดต่างๆของเส้นประสาท ไม่ใช่มะเร็ง แต่อาจพบโรคนี้ที่เป็นมะเร็งได้ แต่พบได้น้อยมากๆ และอาจเป็นมะเร็งตั้งแต่แรกเริ่ม ไม่ใช่กลายพันธ์มาจากชนิดเนื้องอกทั่วไป อาการของนิวโรมาคือ มีก้อนเนื้อผิดปกติ ขนาดต่างๆ อาจมีก้อนเดียว หรือหลายก้อน ตามอวัยวะที่เกิดโรค  การวินิจฉัย คือ การตัดชิ้นเนื้อจากก้อนเนื้อฯเพื่อการตรวจทางพยาธิวิทยา การรักษา การรักษาหลักของนิวโรมา คือ การผ่าตัด อาจร่วมกับรังสีรักษา ซึ่งเนื้องอกกลุ่มนี้มักดื้อต่อยาเคมีบำบัด แต่ไม่ทำให้เสียชีวิต สามารถรักษาให้หายได้
2. ก้อนที่เส้นประสาทโดยไม่ได้เป็นเนื้องอก แต่เกิดจากเส้นประสาทมีการอักเสบหรือบาดเจ็บเรื้อรัง เกิดเป็นพังผืดหุ้มบริเวณบาดเจ็บนั้นจนเกิดเป็นก้อนขึ้น มักพบที่นิ้วเท้า และเจ็บตำแหน่งเกิดก้อน ร่วมกับอาจมีอาการชาเนื้อเยื่อส่วนที่ควบคุมโดยเส้นประสาท วินิจฉัยโดยตัดชิ้นเนื้อเพื่อการตรวจทางพยาธิวิทยา รักษากับแพทย์โรคกระดูก โดยหลีกเลี่ยงปัจจัยที่ทำให้เส้นประสาทนั้นๆบาดเจ็บเรื้อรัง ใช้กายภาพฟื้นฟู ใช้การฉีดยาลดการอักเสบในรอยโรค และแพทย์จะพิจารณาการผ่าตัดเป็นรายๆไปเฉพาะกรณี รักษาวิธีอื่นๆไม่ได้ผลร่วมกับอาการโรคที่เลวลง
อายุรศาสตร์ (อายุรศาสตร์) - Internal Medicine